Viborger Samler, 1794-11-03
I Hovedværelser ere adskillige Aabninger i Dækket, ved hvilke der staaer et Selskab Musikantere, hvis Harmonie dog blot kan indtage en Chinesers Øren. Sejlene bestaae af Matter, og ere langagtige Firkanter, der ligge i Folder, som en Vifte, og derfor kuns indtage lidet Rum. Med disse Sejl kunde Chineserne bedre komme afsted end med nogen anden Art. Jblant de Fartøier, som følge de store Mandariner, er altid i det mindste eet, som kaldes Hoschewen; dette er et Proviantskib, som har et Kjøkken, Mundforraad og Kokke og Borde: Et andet Fartøi er fyldt med Soldater, som tjene til Vagt; og et tredie, som er lidet og let, kan med Rette kaldes Advisskibet, da dets Forretning virkelig bestaaer deri, at sejle hastig forud og at give Efterretning om Mandarinens Ankomst, paa det alting kan være bereed til hans Modtagelse. Foruden deres Seil have disse Fartøier ogsaa Aarer, og blive desuden i Nødsfald trukne ved en Linie af Mennesker paa Strandbredden, hvilke blive dertil bestilte af Mandarinerne i Distriktet Fra den ene Miil til den anden, langs med Canalerne, staaer en Vagt, for at give Signal. Om Dagen blive Blade og Grene af Grantræer brændte i tre Ovne, af hvilke hver især Røgen opstiger til en anseelig Høide, om Natten bliver en liden Canon affyret til Signal. De vagthavende Soldater staae ved Bredden af Floden, naar Mandarinen nærmer sig, for at bevise deres Ærefrygt; imedens een af dem svinger en Fahne, præsentere de andre Geværet. Er der en Gesandt om Bord, saa bliver der sat fem Lygter paa For= og Bagdelen af Skibet, med følgende Ord, i store gyldne Bogstaver: Kinchaytan, jin, det er: den store Gesandt fra Hoffet, Ved disse Lygter ere Flage og Fahner af forskjellige Farver. Canalerne vare et mange Aars Værk. Deres Sider ere ikke, som de i Engeland, udsatte for Vandets Bortskyllen, men sædvanlig beklædte med hugne Steene, eller Marmor. De store Canaler give Vand ind i de mindre, som ere paa Siderne af dem, og disse igien i de endnu mindre, som ere strøede i Sletterne, og strække sig ind i Byerne, ofte endog ind i store Stæder. Hist og her ere ogsaa Broer slagne derover af 3, 5 eller 7 Svibbuer. Næsten i enhver chinesisk Stad ere Mindesmærker oprettede, for at forevige Afmindelsen af deres Helte og dem, der have viist deres Fædreneland væsentlige Tjenester. Ogsaa Fruentimmer kunne naae denne Ære. Monumenterne bestaae fornemmelig i Triumphbuer. Mange af dem ere meget plumpe, og fortjene liden Opmærksomhed. Men andre ere alt smukkere og bedre. Der ere gemeenlig 3 Porte; den mellemste er den største; Pillerne eller Posterne ere firkantede, og bestaae af een Steen; den øverste Deel bestaaer af 3 eller 4 Stykker, paa hvilke sielden er anbragt nogen Konst. Jsteden for Gesimsen er der et Tag paa Pillerne, som udgiør den øverste Deel af Porten, og har en saa besynderlig Skikkelse, at vi kunne ikke tilstrækkelig beskrive den, for at give en Europæer et tilbørligt Begreb derom. Porterne ere, i Henseende til deres Bestanddeele, hverandre lige, og skielne sig blot i deres Størrelse; og omendskiønt de bestaae af Steen, ere de dog saaledes sammenfugede i hverandre, som om de vare af Træe. Disse Triumphbuer, der sielden ere over 20 Fod høie, have allehaande Forstringer i Figurer, Mennesker, Blomster, Fugle o. s. v., hvilke gaae ud over Buerne og ere got udarbeidede. Det ophøiede Arbeide er saa stort, at man ved mange Figurer troer, de ere afsondrede fra det hele Værk.